વ્યસ્તતા અને ભાગદોડ ભરેલાં જીવનમાં માથાનો દુખાવો જાણે સામાન્ય બાબત બની ગઇ છે. મોટાભાગના દરેક વ્યક્તિએ પોતાના જીવનમાં ક્યારેકને ક્યારેક આ તકલીફનો સામનો કર્યો જ હશે. પરંતુ ઘણીવાર માથાનો દુખાવો એટલો બધો વધી જાય છે કે સહન કરવો અસહ્ય બની જાય છે. લાઇફ સ્ટાઇલમાં આવેલા બદલાવ અને રીલેક્શનના અભાવને કારણે તેમ જ અન્ય કેટલાક કારણોને લીધે માથાનો દુખાવો અસહ્ય બની જાય છે. વધુ પડતી પેઇન કિલર લેવાથી રીએક્શનનો પણ ડર બની રહે છે. માથાના દુખાવાને કાબૂમાં કરતી બજારમાં મળતી દવાઓ અસરકારક હોય છે કે એનાથી થોડી ક્ષણોમાં માથાનો દુખાવો મટી જાય છે. પરંતુ એ જેટલી અસરકારક છે એટલી જ નુક્સાનકારક છે. એ તમારા શરીરને એટલી હદે નુક્સાન કરે છે જેનાથી તમારુ પાચનતંત્ર અને તમારી કીડની પર અસર થાય છે. માથાના દુખાવાની દવા લેવી એ તો એવી બાબત છે કે એક બીમારી મટાડતા મટાડતા તો વ્યક્તિ અન્ય જીવલેણ બિમારીઓને સામેથી જ આમંત્રણ આપે છે. તો એના માટે શું કરવુ જોઇએ કે જેનાથી તમારો માથાનો દુખાવો પણ મટી જાય અને તમારા શરીરને નુક્સાન પણ ન થાય.